
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 206 (1) 

Σύσταση θέσης Υφυπουργού στο Υπουργείο Εξωτερικών 

Ο ΠΡΩΘΥΠΟΥΡΓΟΣ 


Έχοντας υπόψη τις διατάξεις του άρθρου 22 παρ. 3 του Ν. 1558/1985 
«Κυβέρνηση και Κυβερνητικά Όργανα» (ΕτΚ Α' 137), αποφασίζουμε: 
τη σύσταση μιας (1) θέσης Υφυπουργού Εξωτερικών. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 14 Απριλίου 1992 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

• -ψ- 

Αριθ. Π13-6037/ΑΣ.2939 (2) 

Καθορισμός προσόντων για την πρόσληψη Καλλιγράφου στην Κεντρική 

Υπηρεσία του Υπουργείου Εξωτερικών, με σχέση εργασίας ιδιωτικού 

Δικαίου και του τρόπου διεξαγωγής της διαδικασίας επιλογής. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις των άρθρων 66 και 86 παρ. 2 του Ν. 419/1976 «Περί 
Οργανισμού του Υπουργείου Εξωτερικών». 

2. Τη διάταξη του άρθρου 5 του Ν. 1933/1991.«ίΙδρυση Πρεσβευτικών 
Αρχών, ρύθμιση θεμάτων προσωπικού του Τπουργεϊου Εξωτερικών και άλ¬ 
λες διατάξεις» (ΦΕΚ 20/Α'/15.2.1991), με την οποία διατηρείται η θέση 
Καλλιγράφου στο Υπουργείο Εξωτερικών, αποφασίζουμε: 

Άρθρο 1 

Καθορισμός τυπικών και ουσιαστικών προσόντων 

Καθορίζουμε τα τυπικά και ουσιαστικά προσόντα του Καλλιγράφου, ο 
οποίος προσλαμβάνεται στην Κεντρική Υπηρεσία του Υπουργείου Εξωτερι¬ 
κών με σχέση εργασίας Ιδιωτικού Δικαίου αορίστου χρόνου, ως εξής: 

α) Τα γενικά προσόντα διορισμού, όπως αυτά ορίζονται στο άρθρο 71 του 
Ν. 419/1976. 

β) Απολυτήριο Τεχνικού Επαγγελματικού Λυκείου στον Τομέα Εφαρμο¬ 
σμένων Τεχνών/Τμήμα Γραφικών Τεχνών ή πτυχίο Εργοδηγών - Σχεδια¬ 
στών αναγνωρισμένων Μέσων Σχολών, που καταργήθηκαν με τον Ν. 576/ 
Ί977 ή πτυχίο αντίστοιχης ισότιμης Σχολής της αλλοδαπής. Από τα εν 
λόγω πτυχία πρέπει να προκύπτει η επίδοση του υποψηφίου στο μάθημα της 
Καλλιγραφίας ή σε συναφές με αυτό μάθημα. Εάν αυτή δεν προκύπτει, είναι 
δυνατή η προσκόμιση σχετικής βεβαίωσης της Σχολής που να αποδεικνύέι 
την καταλληλότητα του υποψηφίου για τη θέση του Καλλιγράφου. 

γ) Επαρκής γνώσις της αγγλικής ή γαλλικής γλώσσαν; που αποδεικνύε- 
ται με τον οικείο τίτλο σπουδών ελληνικού ιδρύματος ξένων γλωσσών (ΕΟ- 
ΨΕΚ ή αντίστοιχοι τίτλοι). Η επαρκής γνώση ξένης γλώσσας τεκμαίρεται 
προκειμένου περί αποφοίτων Μέσης Εκπαίδευσης και Σχολών της αλλοδα¬ 
πής. 

Άρθρο 2 

Έκδοση - περιεχόμενο - περ'ληψη και δημοσίευση προκήρυξης 

1. Η διαδικασία επλογής για πρόσληψη στη θέση Καλλιγράφου ενεργεί- 
ται στην Κεντρική Υπηρεσία του Υπουργείου Εξωτερικών, ύστερα από σχε¬ 
τική προκήρυξη που εκδίδεται από τον Υπουργό Εξωτερικών. 

2. Με την προκήρυξη ορίζονται: 

α) Τα γενικά και ειδικά προσόντα που απαιτούνται για την πρόσληψη 
Καλλιγράφου. 

β) Η Υπηρεσία προς την οποία θα υποβληθούν οι αιτήσεις των υποψη¬ 
φίων και η προθεσμία τους. 

γ) Τα δικαιολογητικά που πρέπει κατ’ αρχήν να υποβληθούν με την αί¬ 
τηση. 

8) Η ημερομηνία της επιλογής των υποψηφίων από την Επιτροπή Επιλο¬ 
γής, περί της οποίας το άρθρο 5 της παρούσας απόφασης. 

3. Περίληψη της προκήρυξης, η οποία περιέχει τα στοιχεία της προηγού¬ 
μενης παραγράφου καθώς και το προβλεπόμενο όριο ηλικίας, δημοσιεύεται 
είκοσι (20) τουλάχιστον ημέρες πριν από την ημερομηνία συνεδριάσεως της 
επιτροπής επιλογής σε δύο (2) φύλλα καθημερινών εφημερίδων της Αθή¬ 
νας. 

4. Αντίγραφο της προκήρυξης τοιχοκολλάται σε εμφανές σημείο στο Κε¬ 
ντρικό Κατάστημα του Υπουργείου Εξωτερικών. 

5. Αν δεν καταστεί δυνατή, για οποιονδήποτε λόγο, η έναρξη της διαδι¬ 
κασίας επιλογής την ημέρα που καθορίσθηκε, ορίζεται με Υπουργική Από¬ 
φαση νέα ημερομηνία διενεργείας της. Αντίγραφο της απόφασης τοιχοκολ- 
λάται σύμφωνα με τα ανωτέρω. 

Άρθρο 3 

Χρόνος και τρόπος υποβολής δικαιολογητικών 

1. Οι επιθυμούντες να προσληφθούν στη θέση Καλλιγράφου υποχρεού- 
νται να υποβάλλουν στη Διεύθυνση Προσωπικού του Υπουργείου Εξωτερι¬ 
κών, εντός της αποκλειστικής προθεσμίας που τάσσει η προκήρυξη, καταρ- 
χήν, αίτηση - υπεύθυνη δήλωση, στην οποία περιλαμβάνονται όλα τα στοι¬ 
χεία, από τα οποία προκύπτει ότι κατέχουν τα προβλεπόμενα από το άρθρο 
71 του Ν. 419/1976 γενικά προς πρόσληψη προσόντα. Τα σχετικά έντυπα 
χορηγούνται από την ανωτέρω Υπηρεσία. Με την αίτηση υποβάλλεται επί¬ 
σης και πρόσφατη φωτογραφία του αιτούντος. 

2. Επίσης με την αίτηση - υπεύθυνη δήλωση υποβάλλονται βιογραφικό 
σημείωμα και ακριβή αντίγραφα των δικαιολογητικών με τα οποία αποδει- 
κνύεται ότι ο υποψήφιος κατέχει τα ειδικά τυπικά προσόντα που ορίζει η 
προκήρυξη. 

3. Μετά την ανακοίνωση του αποτελέσματος της επιλογής, ο επιτυχών 
πρέπει να υποβάλλει εντός είκοσι (20) το πολύ ημερών, οπωσδήποτε όμως 
προ της προσλήψεως τα εξής δικαιολογητικά: 

α) Πιστοποιητικό του αρμοδίου Δημάρχου ή Προέδρου Κοινότητος για 
την εγγραφή του υποψηφίου στο Μητρώο των Δημοτών από το οποίο προ¬ 
κύπτει η χρονολογία γεννήσεως και εφόσον πρόκειται για πολιτογραφηθέ- 
ντα, ο τρόπος και ο χρόνος κτήσεως της ελληνικής ιθαγένειας. 

β) Αντίγραφο ληξιαρχικής πράξεως γεννήσεως και εν ελλείψει, απόσπα¬ 
σμα Μητρώου Αρρένων επί ανδρών, Γενικού Μητρώου των δημοτών επί 
γυναικών ή πιστοποιητικό του Ειρηνοδίκου ή της Προξενικής Αρχής του τό¬ 
που γεννήσεως από το οποίο προκύπτει η ημερομηνία γεννήσεως του υπο¬ 
ψηφίου. 

γ) Οι άρρενες υποψήφιοι πιστοποιητικό στρατολογίας Τύπου Α' από το 
οποίο προκύπτει ότι έχουν εκπληρώσει τις στρατιωτικές τους υποχρεώσεις ή 
ότι έχουν απαλλαγεί νόμιμα από αυτές. 

δ) Πλήρες αντίγραφο του δελτίου Ποινικού Μητρώου του υποψηφίου. Για 
τους προερχομένους από το εξωτερικό και εφόσον δεν είναι δυνατόν να προ- 
σκομισθεί το ανωτέρω δικαιολογητικά, ανάλογο πιστοποιητικό της αρμο¬ 
δίας για την έκδοσή του ξένης αρχής ή υπηρεσίας, επικυρωμένο και σε επί¬ 
σημη μετάφραση στην ελληνική. 

ε) Πιστοποιητικό της αρμοδίας Εισαγγελίας ότι δεν εκκρεμεί κατά του 
υποψηφίου ποινική δίκη, βάσει τελεσίδικου βουλεύματος, για κακούργημα 
ή για τα πλημμελήματα που αναφέρονται στο άρθρο 71 στοιχείο στ' του Ν. 
419/1976. 

στ) Πιστοποιητικό για την υγεία και αρτιμέλεια του υποψηφίου που βασί¬ 
ζεται και σε ακτινογραφία θώρακος και εκδίδεται από την αρμόδια Πρωτο¬ 
βάθμια Υγειονομική Επιτροπή. 

ζ) Το πρωτότυπο ή επικυρωμένο αντίγραφο του προβλεπομένου τίτλου 
σπουδών. 

3. Τα πιστοποιητικά που αναφέρονται στα στοιχεία α, δ, ε και στ της παρ. 
3 του άρθρου αυτού, πρέπει να έχουν εκδοθεί έξι, το πολύ, μήνες προ της 
ημερομηνίας υποβολής τους, κατά τα ανωτέρω. 

4. Ο υποψήφιος πρέπει να έχει κατά την επιλογή και κατά το χρόνο της 
πρόσληψής του τα αναφερόμενα στις προηγούμενες παραγράφους προσό¬ 
ντα, εκτός από το ανώτατο όριο ηλικίας που δεν πρέπει να έχει υπερβεί κατά 
την ημερομηνία έναρξης της διαδικασίας επιλογής. 

Άρθρο 4 

Υποχρεώσεις της αρμόδιας για την πρόσληψη Υπηρεσίας 

1. Η Διεύθυνση Προσωπικού του Υπουργείου Εξωτερικών παραλαμβά- 
νει τις αιτήσεις των υποψηφίων και τις πρωτοκολλά αυθημερόν. 

2. Μετά τη λήψη της προθεσμίας υποβολής των αιτήσεων και μόλις ορί- 
σθεί η σύνθεση της Επιτροπής Επιλογής, σύμφωνα με το άρθρο 5 της από¬ 
φασης, η ως άνω Υπηρεσία τις αποστέλλει στον Πρόεδρο της Επιτροπής 


Επιλογής μαζί με πίνακα εις διπλούν, στον οποίο αυτές καταχωρούνται με 
αλφαβητική σειρά. Το ένα οιντίτυπο επαληθεύεται από τον Πρόεδρο και επι¬ 
στρέφει με σχετική βεβαίωση περί της παραλαβής στην ανωτέρω Υπηρεσία. 


Άρθρο 5 

Έλεγχος προσόντων - Συγκρότηση Επιτροπής Επιλογής 

Ο έλεγχος των τυπικών και ουσιαστικών προσόντων των υποψηφίων, η 
κατάταξή τους κατ’ αξιολογική σειρά και η επιλογή του μεταξύ αυτών κα- 
ταλληλοτέρου ενεργείται από Τριμελή Επιτροπή επιλογής, η οποία αποτε- 
λείται από υπαλλήλους του Διπλωματικού Κλάδου, ένα (1) με βαθμό του¬ 
λάχιστον Συμβούλου Πρεσβείας Β' τάξεως, ως Πρόεδρο και δύο (2) με 
βαθμό τουλάχιστον Γραμματέα Πρεσβείας Β' τάξεως, ως μέλη. Η συγκρό¬ 
τηση της Επιτροπής ορίζεται με απόφαση του Υπουργού Εξωτερικών σαρά¬ 
ντα οκτώ (48) ώρες πριν από την καθορισθείσα για την επιλογή ημερομη¬ 
νία. Με την ίδια απόφαση ορίζονται και αντίστοιχα των τακτικών αναπλη¬ 
ρωματικά μέλη της Επιτροπής. Γραμματέας της Επιτροπής ορίζεται υπάλ¬ 
ληλος Διοικητικού Κλάδου του Υπουργείου Εξωτερικών. 

Άρθρο 6 

Λειτουργία - Λήψη αποφάσεων Επιτροπής - Πρακτική δοκιμασία - Απο¬ 
τελέσματα 

1. Η Επιτροπή, κατόπιν προσκλήσεως του Προέδρου της, συνέρχεται την 
ημερομηνία που έχει ορισθεί, η οποία δεν δύναται να υπερβεί σε καμμία πε¬ 
ρίπτωση τις δεκαπέντε (15) ημέρες, από της λήξεως της προθεσμίας υπο¬ 
βολής των αιτήσεων και ελέγχει τα δικαιολογητικά των υποψηφίων απο¬ 
κλείοντας με αιτιολογημένη απόφασή της όσους δεν υπέβαλαν τα απαιτού- 
μενα δικαιολογητικά, καθώς και όσους αυτή κρίνει ότι δεν έχουν τα ειδικά 
τυπικά προσόντα. 

2. Ακολουθεί προφορική συνέντευξη με τον καθένα χωριστά από τους 
υποψηφίους σε γενικά θέματα και σε θέματα που σχετίζονται με τα καθήκο¬ 
ντα του υπαλλήλου, για να διαπιστωθεί η κρίση, η αντίληψη, ο τρόπος σκέ¬ 
ψης και το αν ανταποκρίνεται ο υποψήφιος στα καθήκοντα που πρόκειται να 
του ανατεθούν. 

3. Εάν από τα προσκομισθέντα δικαιολογητικά δεν προκύπτει εμφανώς η 
επίδοση των υποψηφίων στην Καλλιγραφία και εφόσον τούτο ήθελε κριθεί 
αναγκαίο από την Επιτροπή, ενεργείται και πρακτική δοκιμασία των υπο¬ 
ψηφίων ενώπιον αυτής. 

4. Στη συνέχεια η Επιτροπή καταρτίζει, με αιτιολογημένη απόφασή της, 
πίνακα υποψηφίων κατ’ αξιολογική σειρά. 

5. Οι αποφάσεις της Επιτροπής λαμβάνονται κατά πλειοψηφία. Ο πίνα¬ 
κας επιλεγέντων, στον οποίο αναγράφονται οι επιτυχόντες κατά τη σειρά 
επιτυχίας τους, καταρτίζεται από την Επιτροπή εις διπλούν, το αργότερο 
εντός πενθημέρου από της συνεδριάσεώς της και το μεν ένα αντίτυπο τοιχο- 
κολλάται αυθημερόν στην αίθουσα συνεδριάσεως συντασσομένου σχετικού 
αποδεικτικού, το δε άλλο με τα σχετικά Πρακτικά της Επιτροπής, το ανω¬ 
τέρω αποδεικτικό, τις αιτήσεις των υποψηφίων και τα δικαιολογητικά που 
τις συνοδεύουν, καθώς και τον πίνακα των τυχόν αποκλεισθέντων, αποστέλ- 
λεται επίσης αυθημερόν στη Διεύθυνση Προσωπικού, η οποία και πρωτο¬ 
κολλά τους σχετικούς πίνακες των επιλεγομένων και αποκλειομένων.. 

5. Αντίγραφο του καταρτισθέντος κατ’ αξιολογική σειρά πίνακος δημο¬ 
σιεύεται στο κατάστημα του Υπουργείου Εξωτερικών και συντάσσεται σχε¬ 
τικό αποδεικτικό δημοσιεύσεως, το οποίο πρωτοκολλάται από τη Δ/νση 
Προσωπικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Απριλίου 1992 

Ο ΥΠΟΥΡΓΟΣ 

ΑΝΤΩΝΗΣ ΣΑΜΑΡΑΣ 


♦ 


Αριθ. 2029696/2091/0022 (3) 

Αναπροσαρμογή του ύψους υποτροφίας σε Κυπρίους δασκάλους 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΟΙΚΟΝΟΜΙΚΩΝ ΚΑΙ ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 37 του Ν. 1824/1988 «Ρύθμιση θεμάτων εκπαιδευτικών 
και άλλες διατάξεις» (ΦΕΚ 296/1988 τ. Α’). 

2. Το Μνημόνιο Συνεργασίας στον τομέα της παιδείας που υπογράφηκε 

από τους Υπουργούς Παιδείας της Ελλάδας και της Κύπρου την 4 Απριλίου 
1990. \ 

3. Την ανάγκη αναπροσαρμογής του ύψους της υποτροφίας που χορηγεί¬ 
ται από το Ίδρυμα Κρατικών Υποτροφιών σε δέκα Ελληνοκύπριους δασκά¬ 
λους μετεκπαιδευμένους στο Μαράσλειο Διδασκαλείο Δημοτικής Εκπαίδευ- 

σης. 

4. Την αριθμ. Τ 1660/1007556/116/0006/92 (ΦΕΚ 31/1992 
τ.Β') απόφαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών, αποφασίζουμε: 

Αναπροσαρμόζουμε απο το Ακαδημαϊκό έτος 1992 - 1993 το ύψος της 
υποτροφίας που χορηγείται από το Ίδρυμα Κρατικών Υποτροφιών σε δέκα 
Κύπριους δασκάλους που φοιτούν στο Μαράσλειο Διδασκαλείο Δημοτικής 
Εκπαίδευσης, από διακόσιες είκοσι οκτώ χιλιάδες δραχμές (228.000) σε 
τριακόσιες πενήντα χιλιάδες (350.000) δραχμές για κάθε έτος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Φεβρουάριου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΞΩΤΕΡΙΚΟΝ ΟΙΚΟΝΟΜΙΚΟΝ 

ΑΝΤ. ΣΑΜΑΡΑΣ Κ. ΓΙΑΤΡΑΚΟΣ 

ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 

-♦- 

Αριθ. 2031211/2114/0022 (4) 

Ορισμός πλήρους απασχόλησης της μηνιαίας αμοιβής μέλους του Διοικητι¬ 
κού Συμβουλίου της Δημοτικής Επιχείρησης Ύδρευσης - Αποχέτευσης 

Κέρκυρας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 7 τουΝ. 1069/1980 «περί κινήτρων 
για την ίδρυσιν επιχειρήσεων Ύδρευσης και Αποχέτευσης» (ΦΕΚ 191/Α/ 
23.8.80). 

2. Την αριθ. 6/24/92 απόφαση - πρόταση του Διοικητικού Συμβουλίου 
Κερκυραίων 

3. Την αριθ. Υ. 1660/1007556/116/0006/23.1.92 απόφαση του 
Πρωθυπουργού και του Υπουργού Οικονομικών «περί ανάθεσης αρμοδιοτή¬ 
των στους Υφυπουργούς Οικονομικών» (ΦΕΚ 420/Β/10.7.90), αποφασί¬ 
ζουμε: 

Ορίζουμε την πλήρη απασχόληση στη Δημοτική Επιχείρηση Ύδρευσης 
Αποχέτευσης Κερκύρας του μέλους του Δ.Σ. Παναγιώτη Καραμάνου, Πο¬ 
λιτικού Μηχανικού. 

Οι αρμοδιότητες του ανωτέρω στην επιχείρηση είναι αυτές που καθορίζο¬ 
νται από το άρθρο 6 του Ν. 1069/1980 και συγκεκριμένα στα εδάφια α, β, 
γ, δ, ε και στ και στις παρ. 2, 4 και 5 του ίδιου άρθρου. 

Η μηνιαία αποζημίωση αυτού καθορίζεται στο ποσό των 50.000 δραχ¬ 
μών μηνιαίως. 

Η σχετική πίστωση για την καταβολή της δαπάνης θα βαρύνει τον οικείο 
προϋπολογισμό της επιχείρησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Απριλίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΟΝ ΟΙΚΟΝΟΜΙΚΩΝ 

Ν. ΚΛΕΙΤΟΣ Κ. ΓΙΑΤΡΑΚΟΣ 

-φ- 

Αριθ. 2023486/1614/0022 (5) 

Ανασυγκρότηση Γνωμοδοτικών Επιτροπών που λειτουργούν στη Γενική 

Γραμματεία Εθνικής Στατιστικής Υπηρεσίας της Ελλάδος. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ, του Π.Δ. 224/86 
«Σύσταση Γενικής Γραμματείας ΕΣΥΕ» και του Π.Δ. 532/91 «Οργανι¬ 
σμός ΕΣΥΕ». 

β) Του Ν. 1558/85 «Κυβέρνηση και Κυβερνητικά Όργανα». 

γ) Του Ν. 1232/82 «περί επαναφοράς σε ισχύ, τροποποιήσεως και συ- 
μπληρώσεως του Ν.Δ. 4352/64 και άλλες διατάξεις σε συνδυασμό με τις 
διατάξεις του άρθρου 14 του Ν. 1351/1983». 

δ) Του Ν. 1505/84 με θέμα «Αναδιάρθωση μισθολογίου προσωπικού 


Δημόσιας Διοίκησης και άλλες συναφείς διατάξεις», όπως συμπληρώθηκε 
με το Ν. 1810/88. 

2. Την εγκύκλιο ακριθ. 13208/360/28.1.85 του Υφυπουργού Οικονο¬ 
μικών με θέμα «Οδηγίες για την εφαρμογή των διατάξεων του Ν. 1505/ 
84». 

3. Την 82010/3080/εγκ. 3/12.9.88 εγκύκλιο του Υπ. Οικονομικών 
με θέμα «Οδηγίες για την εφαρμογή των διατάξεων για συμπλήρωση και 
βελτίωση του Ν. 1505/84 και άλλες διατάξεις». 

4. Την Δ.Κ. 6428/Β/26.4.82 κοινή υπουργική απόφαση «περί αναμορ- 
φώσεως Συλλογικών Οργάνων Γνωμοδοτικής και αποφασιστικής αρμοδιό¬ 
τητας του Υπουργείου Συντονισμού, ΕΣΥΕ και ΥΕΕΤ». 

5. Τις ανάγκες της Υπηρεσίας. 

6. Την Υ. 1687/17.2.92 (ΦΕΚ 104/17.2.92 τ.Β') απόφαση με θέμα 
«Καθορισμός αρμοδιοτήτων των Υφυπουργών ΥΠΕΘΟ». 

7. Την αριθ. Υ. 1660/1007556/116/23.1.92 κοινή απόφαση «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών», αποφασίζουμε: 

I. Ανασυγκροτούμε τις κατωτέρω Γνωμοδοτικές Επιτροπές που λειτουρ¬ 
γούν στη Γ ενική Γ ραμματεία Εθνικής Στατιστικής Υπηρεσίας της Ελλάδος: 

α) Τη Γνωμοδοτική Επιτροπή Δείκτη Τιμών Καταναλωτή (Δ.Τ.Κ.) στην 
Κεντρική Υπηρεσία της Γ.Γ. ΕΣΥΕ και στην οποία συμμετέχουν οι ακόλου¬ 
θοι: 

1. Ο Γενικός Διευθυντής της Γενικής Γραμματείας Εθνικής Στατιστικής 
Υπηρεσίας της Ελλάδος, ως Πρόεδρος, αναπληρούμενος από τον Προϊστά¬ 
μενο της Διεύθυνσης Οικονομικών Δεικτών. 

2. Ο Προϊστάμενος της Διεύθυνσης Οικονομικών Δεικτών της Γ.Γ. 
ΕΣΥΕ, ως μέλος, αναπληρούμενος από Προϊστάμενο Τμήματος της ίδιας 
Διεύθυνσης. 

3. Ένας Καθηγητής (Τακτικός, Αναπληρωτής, Επίκουρος) Στατιστικής 
Ανωτάτης Σχολής, ως μέλος, αναπληρούμενος από άλλο Καθηγητή (Τα¬ 
κτικό, Αναπληρωτή, Επίκουρο) Στατιστική Ανωτάτης Σχολής. 

4. Ένας Προϊστάμενος Διεύθυνσης του Υπουργείου Εμπορίου, ως μέλος, 
αναπληρούμενος από το νόμιμο αναπληρωτή του. 

5. Ένας εκπρόσωπος του Συνδέσμου Ελληνικών Βιομηχανιών, ως μέ¬ 
λος, αναπληρούμενος από το νόμιμο αναπληρωτή του. 

6. Ένας εκπρόσωπος της Γ.Σ.Ε.Ε., ως μέλος, αναπληρούμενος από το 
νόμιμο αναπληρωτή του. 

7. Ένας εκπρόσωπος του Επαγγελματικού Επιμελήτηρίου'Αθηνών, ως 
μέλος, αναπληρούμενος από το νόμιμο αναπληρωτή του. 

8. Ο Προϊστάμενος του Τμήματος Λιανικών Τιμών και Τιμαρίθμων της 
Διεύθυνσης Οικονομικών Δεικτών της Γ.Γ. ΕΣΥΕ, ως Εισηγητής, αναπλη¬ 
ρούμενος από υπάλληλο με βαθμό Α' του ίδιου Τμήματος. 

Καθήκοντα Γραμματέα της Επιτροπής εκτελεί υπάλληλος του Τμήμα¬ 
τος Λιανικών Τιμών και Τιμαρίθμων της Δ/νσης Οικονομικών Δεικτών της 
Γ.Γ. ΕΣΥΕ με Α ή Β βαθμό. 

Τα μέλη, ο Εισηγητής και ο Γραμματέας της Επιτροπής καθώς και οι 
αναπληρωτές τους ορίζονται με απόφαση του. Υπουργού Εθνικής Οικονο¬ 
μίας. * . 

Η εν λόγω Επιτροπή είναι αρμόδια για τη γνωμοδότηση επί παντός θέ¬ 
ματος σχετικού με τη στατιστική της συλλογής των τιμών και την κατάρ¬ 
τιση του Δ.Τ.Κ., καθώς και λοιπών τιμαρίθμων. 

β) Τις Γνωμοδοτικές Επιτροπές Τιμών Λιανικής Πώλησης στις Νομαρ¬ 
χίες Θεσσαλονίκης, Αχαΐας, Ηρακλείου, Μαγνησίας, Λαρίσης, Ροδόπης, 
Καβάλας, Κοζάνης, Πέλλης, Μεσσηνίας, Ιωαννίνων, Σερρών, Χίου, Λέ¬ 
σβου, Αρκαδίας και Κερκύρας στην κάθε μία από τις οποίες συμμετέχουν οι 
ακόλουθοι: 

1. Ο Διευθυντής της Νομαρχίας ως Πρόεδρος, αναπληρούμενος από το 
νόμιμο αναπληρωτή του. 

2. Ένας εκπρόσωπος του Εμπορικού και Βιομηχανικού Επιμελητηρίου ή 
ελλείψει τέτοιου εκπροσώπου, ένας εκπρόσωπος του Επαγγελματικού Επι¬ 
μελητηρίου ή ελλείψει και τέτοιου εκπροσώπου, ένας εκπρόσωπος του 
Εμπορικού Συλλόγου, ως μέλος, αναπληρούμενος από το νόμιμο αναπλη¬ 
ρωτή του. 

3. Ένας εκπρόσωπος του Εργατικού Κέντρου, ως μέλος, αναπληρούμε¬ 
νος από το νόμιμο αναπληρωτή του. 

Καθήκοντα Εισηγητή και Γραμματέα σε κάθε μία από τις Επιτροπές αυ¬ 
τές εκτελεί ο Προϊστάμενος της Υπηρεσίας Στατιστικής της οικείας Νομαρ¬ 
χίας, αναπληρούμενος από το νόμιμο αναπληρωτή του. 

Τα μέλη και ο Εισηγητής - Γραμματέας, καθώς και οι αναπληρωτές 
τους, σε κάθε μία από τις εν λόγω Επιτροπές, ορίζονται με απόφαση του οι¬ 
κείου Νομάρχη. 

Οι ανωτέρω Επιτροπές είναι αρμόδιες για τον έλεγχο της πληρότητας 
και ακρίβειας των συλλεγομένων λιανικών τιμών, ύστερα από εισήγηση του 
Προϊσταμένου Υπηρεσίας Στατιστικής της οικείας Νομαρχίας. 

Ο εν λόγω έλεγχος διενεργείται βάσει οδηγικών του αρμοδίου Τμήματος 
Λιανικών Τιμών και Τιμαρίθμων της Διεύθυνσης Οικονομικών Δεικτών της 
Γ.Γ. ΕΣΤΕ. 

Η πληρότητα και ακρίβεια των συλλεγομένων λιανικών τιμών βεβαιώ¬ 
νονται με υπογραφή των δελτίων συλλογής λιανικών τιμών από τον Πρόε¬ 
δρο και τα μέλη της οικείας Επιτροπής κάθε Νομαρχίας. Στη συνέχεια τα 
δελτία αποστέλλονται από κάθε Υπηρεσία Στατιστικής Νομαρχίας στο αρ¬ 
μόδιο Τμήμα Λιανικών Τιμών και Τιμαρίθμων της Κ.Υ. της Γ.Γ. ΕΣΤΕ. 

II. Η θητεία των μελών της Γνωμοδοτικής Επιτροπής Δ.Τ.Κ. καθώς και 
των Γνωμοδοτικών Επιτροπών Τιμών Λιανικής Πώλησης ορίζεται διετής 
και η πρώτη διετία λήγει στις 31.12.1993. 

III. Η Γνωμοδοτική Επιτροπή Δ.Τ.Κ. συνεδριάζει με παρόντα τέσσερα 
τουλάχιστον εκ των μελών της, ενώ απαιτείται απόλυτη πλειοψηφία για την 
έκδοση γνωμοδότησης. Οι Γνωμοδοτικές Επιτροπές Τιμών Λιανικής Πώ¬ 
λησης συνεδριάζουν με παρουσία όλων των μελών τους και για την έκδοση 
γνωμοδότησης απαιτείται απόλυτη πλειοψηφία. 

IV. Κατά τις συνεδριάσεις των ανωτέρω Επιτροπών τηρούνται από τους 
Γραμματείς πρακτικά τα οποία για κάθε συνεδρίαση της Επιτροπής υπο¬ 
γράφονται αντίστοιχα από τον Πρόεδρο, τα μέλη και το Γραμματέα της. 

V. Κάθε προγενέστερη απόφαση του ίδιου θέματος καταργείται. 

VI. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Απριλίου 1992 
ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ ΚΟΝ. ΓΙΑΤΡΑΚΟΣ 

Αριθ. 2019201/1220/0022 (6) 

Καθορισμός αμοιβής υπαλλήλων Γ.Γ. ΕΣΥΕ για την πέραν του κανονικού 
ωραρίου εργασία τους, προς εκτέλεση εργασιών και διεξαγωγή ειδικών 
ερευνών, προκειμένου να καταρτισθεί η μελέτη βελτίωσης της συγκρισι- 
μότητας των στοιχείων του ΑΕΠ σε αγοραίες τιμές. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις:. 

α) Του Ν.Δ. 3627/56 «περί οργανώσεως της ΕΣΥΕ» και των Π.Δ. 
1143/80 «Περί Οργανισμού της ΕΣΥΕ» 224/86 «Περί συστάσεως Γενι¬ 
κής Γραμματείας ΕΣΥΕ» και 532/23.12.91 «Περί Οργανισμού Γενικής 
Γραμματείας ΕΣΥΕ». 

β) Του άρθρου 35, παρ. 5 και 6β του Ν. 992/79 «Περί οργανώσεως 
των Διοικητικών Υπηρεσιών δια την εφαρμογή της συνθήκης προσχωρή- 
σεως της Ελλάδος εις τας Ευρωπαϊκάς Κοινότητας και ρυθμίσεως συναφών 
θεσμικών και οργανωτικών θεμάτων». 

γ) Του Ν. 1558/85 «Κυβέρνηση και Κυβερνητικά Όργανα». 

δ) Του άρθρου 40 του Ν. 849/78 «Περί παροχής κινήτρων δια την ενί- 
σχυσιν της περιφερειακής και οικονομικής αναπτύξεως της Χώρας». 

2. Την κοινή απόφαση των Υπουργών Συντονισμού και Οικονομικών 
αριθμ. 9611/3860/3.4.80 με θέμα «Εμφάνιση δοσοληψιών του Ελληνι¬ 
κού Δημοσίου μετά των Ευρωπαϊκών Κοινοτήτων». 

3. Την απόφαση αριθμ. 17660/6179/1.10.90 του Υπουργού Εθνικής 
Οικονομίας «Περί μεταβιβάσεως δικαιώματος υπογραφής στο Γενικό 
Γραμματέα και στους Ανωτάτους και Ανωτέρους Υπαλλήλους της Γ.Γ. 
ΕΣΥΕ να υπογράφουν «Με εντολή Υπουργού». 

4. Την απόφαση του Πρωθυπουργού και του Υπουργού Οικονομικών 
αριθμ. Υ. 1660/1007556/116/0006Α/92 με θέμα «Ανάθεση αρμοδιο¬ 
τήτων στον Υφυπουργό Οικονομικών». 

5. Την Οδηγία του Συμβουλίου της 13.2.89 (89/130 ΕΟΚ - ΕΙΙΚΑ- 
ΤΟΜ) για την εναρμόνιση του καθορισμού του Ακαθαρίστου Εθνικού Προ¬ 
ϊόντος (ΑΕΠ) σε τιμές αγοράς. 

6. Το έγγραφο 1692/3.7.91 του Στατιστικού Γραφείου των Ευρωπαϊ¬ 
κών Κοινοτήτων και το συνημμένο σε αυτό Συμβόλαιο Νο 1251037/1991 
με το οποίο προτείνεται η εκτέλεση ειδικών εργασιών και ειδικών ερευνών 
επί των Ξενοδοχειακών Επιχειρήσεων, της Διαρθρώσεως του Τουριστικού 
Συναλλάγματος των Ταξιδιωτικών και Τουριστικών Γ ραφείων, των Ιδιωτι¬ 
κών Κλινικών και των Διαφημιστικών Επιχειρήσεων, με σκοπό τη βελτί¬ 
ωση της συγκρισιμότητοις των στοιχείων του ΑΕΠ. 

7. Την απόφαση του Υπουργού Εθνικής Οικονομίας αριθ. 15276/ 
Β794/23.8.91 με την οποία ανέθεσε στη Γ.Γ. ΕΣΥΕ την εκτέλεση και διε¬ 
νέργεια των, ως ανωτέρω, εργασιών και ειδικών ερευνών. 

8. Την απόφαση του Γενικού Γραμματέα ΕΣΥΕ αριθμ. 16982/Ζ- 
1608/18.9.91 με την οποία εγκρίθηκε ο αριθμός των προσώπων υπαλλή¬ 
λων της Γ.Γ. ΕΣΥΕ κ.λπ., για την εκτέλεση και διενέργεια των ανωτέρω 


υπό στοιχείο (6) εργασιών και ειδικών ερευνών. 

9. Την απόφαση του Γενικού Γ ραμματέα ΕΣΥΕ αριθμ. 17903/Β1024/ 

30.9.91 με την οποία εγκρίθηκε η εκτέλεση και διενέργεια των υπό στοι¬ 
χείο (6) εργασιών και ειδικών ερευνών από τη Δ/ναη Εθνικών Λογαρια¬ 
σμών της Γ.Γ. ΕΣΥΕ. 

10. Την απόφαση του Γενικού Γ ραμματέα ΕΣΥΕ αριθμ. 3207/Λ. 252/ 

10.2.92 με την οποία ορίστηκαν οι υπάλληλοι της Γ.Γ. ΕΣΥΕ για την εκτέ¬ 
λεση και διενέργεια των ανωτέρω υπό στοιχείο (6) εργασιών και ειδικών 
ερευνών. 

11. Την Υ. 1687/17.2.92 (ΦΕΚ 104/17.2.92 τ.Β') απόφαση με θέμα 
«Καθορισμός αρμοδιοτήτων των Υφυπουργών ΥΠΕΘΟ, αποφασίζουμε: 

1. Καθορίζουμε την αμοιβή των μόνιμων και με Σύμβαση εργασίας ΙΔ 
Αορίστου και Ορισμένου Χρόνου υπαλλήλων της Γ.Γ. ΕΣΥΕ, για την εκτός 
του κανονικού ωραρίου, του συνήθους υπερωριακού ωραρίου εργασίας και 
κατά τις αργίες και εξαιρέσιμες ημέρες εργασία τους κατά το χρονικό διά¬ 
στημα από 15 Φεβρουάριου έως το τέλος Απριλίου 1992, για την εκτέλεση 
εργασιών και τη διενέργεια ειδικών ερευνών επί των Ξενοδοχειακών Επι¬ 
χειρήσεων, της Διαρθρώσεως του Τουριστικού Συναλλάγματος, των Ταξι¬ 
διωτικών και Τουριστικών Γραφείων, των Ιδιωτικών Κλινικών και των 
Διαφημιστικών Επιχειρήσεων, με σκοπό τη βελτίωση της συγκρισιμότητοις 
των στοιχείων του Ακαθάριστου Εθνικού Προϊόντος σε τιμές αγοράς, ως 
κατωτέρω: 

Α. Για την οργάνωση, το σχεδίασμά, το συντονισμό, την εποπτεία, τον 
έλεγχο των εργασιών, την παροχή συμβουλών και την επίλυση των τεχνι¬ 
κών προβλημάτων: 

α. Εφάπαξ αμοιβή τριακοσίων πενήντα χλιάδων (350.000) δραχμών σε 
ένα (1) μόνιμο υπάλληλο. 

β. Εφάπαξ αμοιβή τριακοσίων χιλιάδων (300.000) δραχμών σε ένα μό¬ 
νιμο υπάλληλο. 

γ. Εφάπαξ αμοιβή διακοσίων πενήντα χιλιάδων (250.000) δραχμών 
στον καθένα σε δύο (2) μόνιμους υπαλλήλους. 

δ. Εφάπαξ αμοιβή εκατόν πενήντα χιλιάδων (150.000) δραχμών στον 
καθένα σε έξι (6) μόνιμους υπαλλήλους. 

Β. Για την εκτέλεση και διεξαγωγή ειδικών εργασιών και ερευνών (συλ¬ 
λογή στοιχείων, έλεγχοι, καταχωρήσεις, κωδικογραφήσεις κ.λπ.) και τη 
μηχανογραφική επεξεργασία των στοιχείων και πινακοποίηση των αποτε¬ 
λεσμάτων: 

α) Εφάπαξ αμοιβή εκατόν πενήντα χιλιάδων (150.000) δραχμών στον 
καθένα σε τρεις (3) μόνιμους υπαλλήλους. 

β) Εφάπαξ αμοιβή εκατόν πενήντα χιλιάδων (150.000) δραχμών στον 
καθένα σε δύο (2) μόνιμους υπαλλήλους. 

γ) Εφάπαξ αμοιβή εκατόν χιλιάδων (100.000) δραχμών στον καθένα σε 
έξι (6) μόνιμους υπαλλήλους. 

δ) Εφάπαξ αμοιβή εκατόν χιλιάδων (100.000) δραχμών στον καθένα σε 
δεκαπέντε (15) μόνιμους υπαλλήλους και σε ένα (1) υπάλληλο με σύμβαση 
εργασίας Ι.Δ. Ορισμένου Χρόνου. 

ε) Εφάπαξ αμοιβή εκατό χιλιάδων (100.000) δραχμών στον καθένα σε 
εννέα (9) μόνιμους υπαλλήλους. 

στ) Εφάπαξ αμοιβή πενήντα χιλιάδων (50.000) δραχμών στον καθένα 
σε έξι (6) μόνιμους υπαλλήλους. 

2. Οι αμοιβές των ανωτέρω υπαλλήλων θα καταβληθούν μετά το πέρας 
των εργασιών, οι οποίες θα ολοκληρωθούν, σύμφωνα με το σχετικό Συμβό¬ 
λαιο, έως το τέλος Απριλίου 1992 και η δαπάνη θα βαρύνει τις πιστώσεις 
του Προϋπολογισμού Εξόδων του ΥΠΕΘΟ, Ειδικού Φορέα 13-150 (Γ.Γ. 
ΕΣΥΕ) με Κωδικό Αριθμό Εξόδου 5354 (Δαπάνες για μελέτες, έρευνες και 
εκτέλεση στατιστικών εργασιών από την ΕΣΥΕ). 

3. Το χρηματικό ποσό που θα καταβληθεί στους ανωτέρω δικαιούχους 
υπαλλήλους είναι εξ ολοκλήρου προϊόν δραχμοποίησης εμβασμάτων πενή¬ 
ντα τριών χιλιάδων πεντακοσίων (53.500) Ε01Γ5, τα οποία εστάλησαν ή 
θα αποσταλούν στην Τράπεζα της Ελλάδος για λογαριασμό της Γ.Γ. 
ΕΣΥΕ, για την εκτέλεση και διεξαγωγή διαφόρων εργασιών και ειδικών 
ερευνών, με τελικό σκοπό τη βελτίωση της συγκρισιμότητοις των στοιχέων 
του Ακαθαρίστου Εθνικού Προϊόντος σε αγοραίες τιμές. 

4. Η βεβαίωση ότι οι οινωτέρω εργασίες πραγματοποιήθηκαν εκτός του 
κανονικού ωραρίου, του συνήθους υπερωριακού ωραρίου και κατά τις αρ¬ 
γίες και εξαιρέσιμες ημέρες, θα γίνει από τον Προϊστάμενο της Δ/νσης Εθνι¬ 
κών Λογαριασμών της Γ.Γ. ΕΣΥΕ ή το νόμιμο οιναπληρωτή του. 

5. Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Απριλίου 1992 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Κ. ΔΟΥΣΗΣ ΚΟΝ. ΓΙΑΤΡΑΚΟΣ 

Αριθ. Α2γ/οιχ. 1439 · (7)· 

Κατανομή θέσεων στις Ιαματικές Πηγές της Χώρας και διαδικασία πλήρω¬ 
σης αυτών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

α. Το Π.Δ. 1366/72 «Περί προσλήψεως ιατρών στις Ιαματικές Πηγές». 

β. Το Π.Δ. 641/25.8.70 «Περί συγχρόνου καταβολής σύνταξης και 
αποδοχών σε συνταξιούχους του Δημοσίου». 

γ. Το Ν. 1943/91 αρθ. 29 ΦΕΚ 50/11.4.91 τ.Α\ 

δ. Το Ν. 2026/92 ΦΕΚ 43/23.3.92 τ.Α', αποφασίζουμε: 

Α. Κατανέμουμε τις θέσεις των ιατρών για την αντιμετώπιση των ανα¬ 
γκών των Ιαματικών Πηγών σε Ιατρικού Προσωπικού κατά τη λουτρική 
περίοδο 1992 ως εξής: 

α. Ιαματικές Πηγές Τουριστικής σημασίας. 

1. Ελευθεραί Καβάλας, Καλλιθέα Δωδεκανήσου, Κουνουπλιο Ηλείας, 
Κύθνος Αττικής, Νιγρίτα Σερρών, Πλατύστομο Φθιώτιδας από μία. (1) 
θέση. 

2. Θερμοπύλες Φθιώτιδας, Καϊάφα Ηλείας, Κυλλήνη Ηλείας, Λαγκαδά 
Θεσσαλονίκης, από (2) θέσεις. 

3. Ικαρία, Σάμου, Λουτράκι Κορίνθου, Σμόκοβο Καρδίτσας, Υπάτη Φθι¬ 
ώτιδας, από τρεις (3) θέσεις. 

4. Βουλιαγμένη Αττικής, Μέθανα Αττικής, Καμμένα Βούρλα Φθιώτιδας 
από τέσσερις (4) θέσεις. 

β. Ιαματικές Πηγές Τοπικής σημασίας. 

1. Σουβάλα Αίγινας Αττικής, Άγιος Βάρβαρος - Αγραπηδόκαμπος, 
Κόκκινο Στεφάνι, Μαυρισμένο, Στάκτη, Ποριάρη, Χελοβα, Μπανιώτη Αι- 
τωλ/νίας. Ηραία Αρκαδίας, Φρενισια Χανοπούλου Άρτας, Αραχωβίτικα - 
Σελιανίτικα Αχαΐας, Άγιος Φωκάς Κω, θέρμα Καλύμνου, Μοναράκι Νι- 
σύρου Δωδεκανήσου, Τραϊνούπολη Αλεξανδρούπολης, Ψαρόθερμα Σαμο¬ 
θράκης, Έβρου, Γιάλτρα Εύβοιας, Ξυλοκέρα Πουρνάρι, Πελοπίου Ηλείας, 
Σέδες Θεσ/νίκης, Αμάραντος Κόνιτσας Ιωαννίνων, Γρανίτσα - Καΐστρα 
Καρδίτσας, Αμουδάρα Καστοριάς, Ωραίας Ελένης Κορίνθου, Άγιος Ιωάν¬ 
νης Λεσβορίου, Εφθαλμου Μηθύμνης, Κόλπος Γέρας, Θέρμη Μυτιλήνης, 
Πολυχνίτου Λέσβου, Βρωμονέρι Μεσσηνίας, Γενησαία - Εχίνας Θέρμη Ξάν¬ 
θης, Παλαιοσάραγκα Πρέβεζας, Αγία Παρασκευή Χαλκιδικής, Αγιάσματα 
Κεράμου Καβάσιλα Κόνιτσας Ιωαννίνων, Μουρστιάνου Μεσολογγίου Ν. 
Αιτωλ/νίας. 

2. Αριδαία Πέλλης, Νέα Απολλώνεια Θεσ/νίκης, Σιδηρόκαστρο Σερρών, 
μέχρι δύο (2) θέσεις. 

Β. Στις παραπάνω θέσεις προσλαμβάνονται με απόφαση του Νομάρχη 
ως ημερομίσθιοι ιδιώτες ιατροί, οι οποίοι έχουν τα προσόντα, που προβλέ- 
πονται από τα άρθρα 14 και 20 του Ν. 1811/51. Δεν ισχύει το «ανώτατο 
όριο ηλικίας, το οποίο προβλέπεται για τον διορισμό σε δημόσιά θέση. 

Ο διορισμός θα γίνεται μετά την προκήρυξη των θέσεων και την επιλογή 
των υποψηφίων από Επιτροπή, η οποία θα συγκροτείται με απόφαση του οι¬ 
κείου Νομάρχη. 

Η διάρκεια πρόσληψης των ιατρών για κάθε λουτρική περίοδο δεν υπερ¬ 
βαίνει τους πέντε (5) μήνες για τις Ιαματικές Πηγές τουριστικής σημασίας 
και τους τρεις (3) μήνες για τις Ιαματικές Πηγές τοπικής σημασίας. 

Η απόφαση αυτή να δημοσιευθεί στην Εφημερίδα της Κυβερνήσεως. 



Αθήνα, 6 Απριλίου 1992 


Ο ΥΠΟΥΡΓΟΣ 


Γ. ΣΟΥΡΛΑΣ 

-*♦- 

Αριθ. Γ6β/286 

(8) 


Χορήγηση άδειας ασκήσεως επαγγέλματος Κοινωνικού Λειτουργού στο 
Δαγλή Ιωάννη του Εμμανουήλ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Με την απόφαση του Υπουργού Υγείας Πρόνοιας και Κοινωνικών Ασφα¬ 
λίσεων Γ6β/286/9.4.1992 έχει χορηγηθεί στο Δαγλή Ιωάννη του Εμμα¬ 
νουήλ άδεια ασκήσεως επαγγέλματος Κοινωνικού λειτουργού. 

Αθήνα, 9 Απριλίου 1992 

Με εντολή Υπουργού 
Η Διευθύντρια κ.α.α. 

Π. ΜΑΝΩΛΕΔΑΚΗ 


Αριθ. 13411 (9) 

Οργανωτική Επιτροπή 4ου Πανελλήνιου Πρωταθλήματος κινητικά «αναπή¬ 
ρων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1 .α) Του Α.Ν. 397/68 «περί επανασυστάσεως της Γενικής Γραμματείας 
Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όργιανα». 
γ) Του Ν. 1566/85 «Δομή και λειτουργία Πρωτοβάθμιας και Δευτερο¬ 
βάθμιας εκπαίδευσης και «άλλες διατιάξεις». 

2. Την αριθ. Υ 1504/4.9.91 απόφαση των Πρωθυπουργού και της 
Υπουργού Πολιτισμού «ανάθεση αρμοδιοτήτων στον Υφυπουργό Πολιτι¬ 
σμού Βασίλειο Παπαγεωργόπουλο». 

3. Την αριθ. 7165/26.2.92 απόφαση του Υφυπουργού Πολιτισμού 
«περί αυγκροτήσεως Οργανωτικής Επιτροπής Ε' Πανελλήνιου Πρωταθλή¬ 
ματος ατόμων με ειδικές ανάγκες (κινητικά αναπήρων) 1992». 

4. Την ανάγκη συμπλήρωσης των μελών της Επιτροπής, αποφασίζουμε: 
Συμπληρώνουμε τα μέλη της Οργανωτικής Επιτροπής που συγκροτή¬ 
θηκε με την αριθ. 7165/26.2.92 απόφασή μ«χς για τη διοργιάνωση του Ε' 
Πανελλήνιου Πρωταθλήματος ατόμων με ειδικές «χνάγκες (κινητικά ανα¬ 
πήρων) 1992 από τους: 

1. Κυριάκο Γριβέα 

2. Εμμανουήλ Χαλκιά. 

Κατά τα λοιπά ισχύει η ανωτέρω απόφασή μιχς. 

Η απόφαση αυτή να δημοσιευθεί στην Ειρημερίδα της Κυβερνήσεως. 

Αθήνα, 8 Απριλίου 1992 

ο ΥΦΠΟΥΡΓΟΣ 

ΒΑΣΙΛΕΙΟΣ ΠΑΠΑΓΕΩΡΓΟΠΟΥΛΟΣ 

-♦-— 

Αριθ. 170/ΤΣΕΠ 35 .. . . (10) 

Συμπλήρωση της οικ./1711/ΔΠ 37/28.4.88 (ΦΕΚ 294/Β/17.5.88) 
Κοινής Απόφασης των Υπουργών Εθν. Οικονομίας, Οικονομικών, ΠΕ.- 
ΧΩ.Δ.Ε. και Πολιτισμού για την παροχή δωρεάν οικονομικής ενίσχυσης 
για τη σύνταξη μελετών επισκευής σεισμοπλήκτων κτιρίων της Κοιλα- 
μάτας, που έχουν χαρακτηριστεί ως έργα τέχνης ή διατηρητέα. 

ΟΙ ΥΠΟΥΡΓΟΙ '* 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ, ΠΟΛΙΤΙΣΜΟΥ 
ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2, παράγραφος 2 και 3 της από 28.7.78 
Πράξεως Νομοθετικού Περιεχομένου (ΦΕΚ Α’ 117) «περί αποκαταστά- 
σεως ζημιών εκ σεισμών Βορ. Ελλάδος» που κυρώθηκε, τροποποιήθηκε και 
συμπληρώθηκε με το Ν. 867/79 (ΦΕΚ Α’. 24). 

2. Τις διατάξεις του Ν. 1190/81 «περί κυρώσεως της από 26.3.81 
Πράξεως Νομοθετικού Περιεχομένου περί αποκαταστάσεως ζημιών εκ σει¬ 
σμών του 1981» (ΦΕΚ Α' 203). 

3. Τις διατάξεις του «άρθρου 3 παράγραφος 3 τελευταίο εδάφιο του Ν. 
1266/82 (ΦΕΚ Α' 81) «περί οργάνων ασκήσεως της νομισματικής, πι¬ 
στωτικής και συνίχλλαγματικής πολιτικής και «άλλες διατάξεις», όπως συ¬ 
μπληρώθηκε με το άρθρο 25, παράγραφος 6 του Ν. 1418/84 «περί Δημο¬ 
σίων έργων και ρυθμίσεις συναφών θεμάτων» (ΦΕΚ Α' 23). 

4. Τις με αριθ. 131/1.10.86 (ΦΕΚ 1547Α76.10.86), 140/10.10.87 
(ΦΕΚ 191/Α'/2.11.87) και 112/9.11.88 (ΦΕΚ 246/Α'/10.11.88) 
Πράξεις του Υπουργικού Συμβουλίου για την αποκατάσταση σεισμοπλή¬ 
κτων του Νομού Μεσσηνίας που επλήγησαν από τους σεισμούς του Σεπτεμ¬ 
βρίου 1986». 

5. Τις διατάξεις του Ν. 1745/87 και ειδικότερα το άρθρο 14 αυτού 
(ΦΕΚ 234/Α'/31.12.87). 

6. Το Π.Δ. 69/1988 «Περί Οργιχνισμού της Γ.Γ.Δ.Ε. του Υ.ΠΕ.- 
ΧΩ.Δ.Ε.». 

7. Την Δ16α/04/773/29.11.90 Κοινή απόφαση Υπουργού Προεδρίιχς 
Κυβερνήσεως και Αναπλ. Υπουργού ΠΕ.ΧΩ.Δ.Ε., «περί εξαιρέσεως διοι¬ 
κητικών πράξεων ή εγγράφων από τον καινόνα των τριών υπογραφών». 

8. Την με αριθμ. οικ./1711/ΔΠ 37/28.4.88 (ΦΕΚ 294/Β'/17.5.88) 
τετραμερή υπουργική απόφαση για την παροχή δωρεάν οικονομική ενί¬ 
σχυση για τη σύνταξη μελετών επισκευής σεισμοπλήκτων κτιρίων της Κα¬ 
λαμάτας, που έχουν χαριχκτηριστεί ως έργα τέχνης ή διατηρητέα. 

9. Την με αριθ. Γ7/οικ./10879/879/25.2;88 απόφαση του Υ.ΠΕ.- 
ΧΩ.Δ.Ε. και ΥΠΠΟ/ΔΙΛΑΠ/Γ/1779/31869/5.8.87 απόφαση του 
ΥΠΠΟ με τις οποίες καθορίζονται τα κτίρια της Κοιλαμάτοις που έχουν χα- 

ρακτηρισθεί ως έργα τέχνης ή διατηρητέα, καθώς και τα έγγραφα Γ7/ 
.88, 98183/11756/26.11.91 έγγραφα του Τ.ΠΕ.ΧΩ.Δ.Ε. και ΤΠΠΟ/ 
ΔΙΛΑΠ /Γ /788 /12654 /22.3.88, ΤΠΠΟ /55152 /ΔΠΚΑΝΜ/ 
1245/28.11.91 έγγραφα του ΤΠΠΟ. 

10. Την ανάγκη να χορηγηθεί δωρεάν οικονομική ενίσχυση και σε άλλα 
κτίρια της Καλαμάτας που χαρακτηρίσθηκαν διατηρητέα ή έργα τέχνης με¬ 
ταγενέστερα. 

11. Την Τ 1687/17.2.92 κοινή απόφαση του Πρωθυπουργού και 
Τπουργού Οικονομικών, για τη μεταβίβαση αρμοδιοτήτων στους Τφυπουρ- 
γούς, αποφασίζουμε: 

Συμπληρώνουμε στο τέλος της παραγράφου 4 της με αρ. οικ./1711/ΔΠ 
37/28.4.88 (ΦΕΚ 294/Β'/17.5.88) τα ακόλουθα: 

καθώς και τα αναφερόμενα στο με αριθμ. 98183/11756/26.11.91 έγ¬ 
γραφο του Τ.ΠΕ.ΧΩ.Δ.Ε. και στο με αριθμ. ΤΠΠΟ/55152/ΔΠΚΑΝΜ/ 
1245/28.11.91 έγγραφο του ΤΠΠΟ. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 10 Απριλίου 1992 

ΟΙ ΥΠΟΥΡΓΟΙ 


ΥΦΥΠΟΥΡΓΟΣ 
ΕΘΝ. ΟΙΚΟΝΟΜΙΑΣ 

ΑΡΙΣΤ. ΤΣΙΠΛΑΚΟΣ 

ΠΟΛΙΤΙΣΜΟΥ 

Α. ΨΑΡΟΥΔΑ - ΜΠΕΝΑΚΗ 


ΟΙΚΟΝΟΜΙΚΟΝ 

I. ΠΑΛΑΙΟΚΡΑΣΣΑΣ 

ΠΕΡ. ΧΟΡ. & ΔΗΜ. ΕΡΓΟΝ 

Α. ΚΑΡΑΜΑΝΛΗΣ 

Αριθ. ΕΣ 9885 (11) 

Σύσταση ίδιου Νομικού Προσώπου στην Κοινότητα Λουτρού Ν. Αιτωλ/νίας 
με την επωνυμία «Σχολική Επιτροπή Γυμνασίου - Δημοτικού και Νη¬ 
πιαγωγείου Λουτρού». 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/1990, «Για την Ακαδημία 
Αθηνών και άλλες εκπαιδευτικές διατάξεις». 

2. Τις διατάξεις του άρθρου 187 του Π. Δ/τος (Δημοτικός και Κοινοτι¬ 
κός Κώδικας). 

3. Την αριθ. 13/1991 απόφαση του Κοινοτικού Συμβουλίου Λουτρού με 
την οποία αποφασίζεται: 

α. Η σύσταση ίδιου νομικού προσώπου με την επωνυμία «Σχολική Επι¬ 
τροπή Γυμνασίου, Δημοτικού και Νηπιαγωγείου Λουτρού», 
β. Ο σκοπός του νομικού προσώπου, 
γ. Η διοίκηση του νομικού προσώπου, 
δ. Η θητεία του νομικού προσώπου, 
ε. Οι πόροι του νομικού προσώπου, 
στ. Η περιουσία του νομικού προσώπου. 

ζ. Η εκπροσώπηση του νομικού προσώπου, ως ειδικότερα σε αυτή ορίζο¬ 
νται αναλυτικά και διεξοδικά. 

4. Το αριθ. 64748/5.2.1991 σχετικό έγγραφο του Τπουργείου Εσωτε¬ 
ρικών, αποφασίζουμε: 

Α. 1. Συνιστούμε στην Κοινότητα Λουτρού του Νομού Αιτωλίας και 
Ακαρνανίας, ίδιο νομικό πρόσωπο με την επωνυμία «Σχολική Επιτροπή Γυ- 
μνασίου. Δημοτικού και Νηπιαγωγείου Λουτρού». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται, για τις λειτουργικές δαπά¬ 
νες καθαριότητας, θέρμανσης, φωτισμού, ύδρευσης, τηλεφώνου, αποχέτευ¬ 
σης, αναλωσίμων υλικών κ.λπ. 

Η εκτέλεση μικρών έργων για επισκευή και συντήρηση των διδακτηρίων. 
Η αποκατάσταση φθορών και ζημιών των επίπλων εξοπλισμού και γε¬ 
νικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των σχολι¬ 
κών μονάδων με έπιπλα και σκεύη, με βιβλία για τη σχολική βιβλιοθήκη 
και γενικά με όλα τα μέσα που είναι απαραίτητα για τη λειτουργία τους και 
γενικότερα η λήψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονάδων. 

3. Το νομικό πρόσωπο διοικείται από 9μελές Διοικητικό Συμβούλιο απο- 
τελούμενο από: 

α) Τον εκάστοτε Πρόεδρο της Κοινότητας, ως Πρόεδρο. 

β) Έναν κοινοτικό σύμβουλο. 

γ) Τον εκάστοτε Διευθυντή του Γυμνασίου Λουτρού. 

δ) Τον εκάστοτε Διευθυντή του Δημοτικού Σχολείου Λουτρού. 


ε) Τον εκάστοτε Διευθυντή του Νηπιαγωγείου Λουτρού, 
στ) Έναν εκπρόσωπο της μαθητικής κοινότητας Γυμνασίου Λουτρού. 

ζ) Έναν εκπρόσωπο του συλλόγου γονέων και κηδεμόνων Γυμνασίου 
Λουτρού. 

η) Έναν εκπρόσωπο του συλλόγου γονέων και κηδεμόνων Δημοτικού 
Σχολείου Λουτρού. 

θ) Έναν εκπρόσωπο του συλλόγου γονέων και κηδεμόνων Νηπιαγω¬ 
γείου Λουτρού. 

4. Η θητεία του πρώτου Διοικητικού Συμβουλίου του νομικού προσώπου 
λήγει με τη λήξη της παρούσας Κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοινο¬ 
τική περίοδο. 

3. Το Διοικητικό Συμβούλιο Αντιπρόεδρο και Γραμματέα. 

5. Πόροι του νομικού προσώπου είναι: 

α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπηρε¬ 
σιών. 

ε) Πρόσοδοι από την περιουσία του. . 

6. Περιουσία: Τα κτίρια μαζί με τα οικόπεδα των διδακτηρίων, τα πα- 
λαιά χτίρια του Δημοτικού Σχολείου και τα αγροκτήματα του Δημοτικού 
Σχολείου. 

7. Το Νομικό Πρόσωπο εκπροσωπείται στα δικαστήρια και σε κάθε άλλη 
αρχή από τον Πρόεδρο του Διοικητικού Συμβουλίου και όταν αυτός απου¬ 
σιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 2 Απριλίου 1992 

Η Νομάρχης κ.α.α. 

Ο Διευθυντής 
ΣΠ. ΠΕΤΡΟΤ 

-♦- 

Αριθ. ΕΣ 3.718 (12) 

Έγκριση του Οργανισμού Εσωτερικής ΐπηρεσίας της Κοινότητας Σκούπας 
Ν. Άρτας. 

Η ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις των άρθρ. 12 και 320 του Ν. 1188/1981 και 26 του 
Ν. 1832/89, του Ν. 1476/84, Ν. 1586/86, του Π.Δ. 37α/87 και του 
άρθ. 1564 του Δ.Κ.Κ./Π.Δ. 323/89. 

2. Τη σύμφωνη γνωμοδότηση του ΐπηρεσιακού Συμβουλίου που συ¬ 
γκροτήθηκε σύμφωνα με τις διατάξεις της παρ. 9 του άρθρ. 14 του Ν. 
1586/86 και η οποία διατυπώνεται στο αριθ. 1/92 πρακτικό του και θέμα 
3ο. 

3. Την 19/91 απόφαση του Κοινοτικού Συμβουλίου Σκούπας που αφορά 
στην ψήφιση του Ο.Ε.ΐ. της Κοινότητας στις διατάξεις του Ν. 1586/86. 

4. Τις 53560/6.8.86, 75643/16.1.87 και 27111/13.7.87 εγκυ¬ 
κλίους του Τπουργείου Εσωτερικών, αποφασίζουμε: 

Εγκρίνουμε την 19/91 απόφαση του Κοινοτικού Συμβουλίου Σκούπας 
που αφορά στην ψήφιση και προσαρμογή του Οργανισμού Εσωτερικής ΐπη¬ 
ρεσίας της Κοινότητας στις διατάξεις του Ν. 1586/86, όπως αναλυτικά 
ορίζεται σ’ αυτή και σύμφωνα με την οποία η διάρθρωση των Τπηρεσιών 
της Κοινότητας και η διαβάθμιση των θέσεων έχουν ως εξής: 

Α. ΜΟΝΙΜΟ ΠΡΟΣΩΠΙΚΟ 
1. Κατηγορία ΔΕ Κλάδος ΔΕΙ Διοικητικού 
Μία (1) θέση γραμματέα με βαθμούς Γ-Α. 

Ο διορισμός, τα καθήκοντα, οι περιορισμοί, ο χρόνος εργασίας, η αστική 
ευθύνη, τα δικαιώματα, οι άδειες, οι μεταβολές, οι ποινές, η λύση της υπαλ¬ 
ληλικής σχέσης, η περίθαλψη κ.λπ. του προσωπικού που προβλέπεται από 
τον Οργανισμό αυτό, ρυθμίζονται από τις εκάστοτε ισχύουσες διατάξεις για 
το προσωπικό των δήμων και των κοινοτήτων. 

Προϊστάμενος των υπηρεσιών είναι ο Πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 1 Απριλίου 1992 

Η Νομάρχης κ.α.α. 

ΒΑΣ. ΨΑΛΛΙΔΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΔΕ 4280 (13) 

Τροποποίηση του Οργανισμού Εσωτερικής Υπηρεσίας της Κοινότητας Λίν¬ 
δου Ν. Δωδεκάνησου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 12 και 45 του Ν. 1188/1981 «περί κυρώ- 
σεως του κωδικός περί καταστάσεως προσωπικού Οργανισμών Τοπικής 
Αυτοδιοίκησης» σε συνδυασμό με τις όμοιες του άρθρου 26 του Νόμου 
1832/1989. 

2. Τις όμοιες του Ν. 1586/86 «βαθμολογική διάρθρωση των θέσεων 
του Δημοσίου Ν.Π.Δ.Δ. και Ο.Τ.Α. και άλλες διατάξεις». 

3. Την οικονομική κατάσταση της Κοινότητας Λίνδου και τις πραγματι¬ 
κές ανάγκες σε προσωπικό αυτής, όπως προκύπτουν από τα στοιχεία του 
φακέλλου. 

4. Την σύμφωνη γνωμοδότηση του Υπηρεσιακού Συμβουλίου, του άρ¬ 
θρου 14 παρ. 9 του Ν. 1586/86, που διατυπώθηκε στο αριθ. 2/ 
25.2.1992 πρακτικό του, θέμα 5ο. 

5. Την αριθ. 63/1991 απόφαση του Κοινοτικού Συμβουλίου Λίνδου, 
περί τροποποιήσεως του Ο.Ε.Υ. της Κοινότητος Λίνδου. 

6. Τις διατάξεις του άρθρου 164 του Π. Δ/τος 323/1989, αποφασί¬ 
ζουμε: 1 

Εγκρίνουμε την αριθ. 63/1991 απόφαση του Κοινοτικού Συμβουλίου 
Λίνδου, με την οποία τροποποιείται ο Οργανισμός Εσωτερικής Υπηρεσίας 
της Κοινότητας Λίνδου, ως εξής: 

Άρθρο Ιο 

Η διάρθρωση των υπηρεσιών της Κοινότητας σε οργανική μονάδα χαρα¬ 
κτηρίζεται «Αυτοτελές Τμήμα» του οποίου θα προΐσταται υπάλληλος του 
κλάδου ΔΕΙ Διοικητικού και συγκροτείται από την Διοικητική και Τεχνική 
υπηρεσία. 

Άρθρο 2ο 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 
Οι θέσεις του προσωπικού της Κοινότητας Λίνδου διαρθρώνονται και 
διαβαθμίζονται ως εξής: 

Λ. ΔΙΟΙΚΗΤΙΚΗ ΥΠΗΡΕΣΙΑ 

Λ) Κλάδος ΔΕΙ Διοικητικού 

Τέσσερις (4) θέσεις γραμμάτων με βαθμούς Γ-Α 

Β) Κλάδος ΔΕ23 Ειδικού προσωπικού 

Μία (1) θέση Κοινοτικού Αστυνόμου με βαθμούς Γ-Α 

Β. ΤΕΧΝΙΚΗ ΥΠΗΡΕΣΙΑ 

α) Κλάδος ΔΕ29 Οδηγών αυτοκινήτων 

Τέσσερις (4) θέσεις οδηγών απορριμματοφόρου με βαθμούς Γ-Α 
β) Κλάδος ΥΕ16 Εργατών γενικά 
Πέντε (5) θέσεις οδοκαθαριστών με βαθμούς Δ-Γ 
γ) Κλάδος ΔΕ30 Τεχνιτών γενικά 
Δύο (2) θέσεις χειριστών αντλιοστασίων με βαθμούς Γ-Α 
δ) Κλάδος ΔΕ26 Μηχανοτεχνιτών αυτ/των 
Μία (1) θέση μηχανοτεχνίτη με βαθμούς Γ-Α 
Γ. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ ΧΡΟΝΟΥ 
Προσωρινές προσωποπαγείς θέσεις, καταργούμενες μετά την με οιονδή- 
ποτε τρόπο απομάκρυνση του υπαλλήλου. 

1. ΥΠΗΡΕΣΙΑ ΚΑΘΑΡΙΟΤΗΤΑΣ 
Τρεις (3) θέσεις οδοκαθαριστών 

2. ΥΠΗΡΕΣΙΑ ΥΔΡΕΥΣΗΣ 

Δύο (2) θέσεις χειριστών αντλιοστασίων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 26 Μαρτίου 1992 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 

--♦- 

Αριθ. 4279 (14) 

Τροποποίηση του Οργανισμού Εσωτερικής Υπηρεσίας του Δήμου Πάτμου 
Ν. Δωδεκάνησου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 12 και 45 του Ν. 1188/1981 «περί κυρώ- 
σεως του κώδικος περί καταστάσεως προσωπικού Οργανισμών Τοπικής 


Αυτοδιοίκησης» σε συνδυασμό με τις όμοιες του άρθρου 26 του Νόμου 
1832/1989. 

2. Τις όμοιες του Ν. 1586/86 «βαθμολογική διάρθρωση των θέσεων 
του Δημοσίου Ν.Π.Δ.Δ. και Ο.Τ.Α. και άλλες διατάξεις». 

3. Την οικονομική κατάσταση του Δήμου Πάτμου και τις πραγματικές 
ανάγκες σε προσωπικό αυτού, όπως προκύπτουν από τα στοιχεία του φα¬ 
κέλλου. 

4. Την σύμφωνη γνωμοδότηση του Υπηρεσιακού Συμβουλίου, του άρ¬ 
θρου 14 παρ. 9 του Ν. 1586/86, που διατυπώθηκε στο αριθ. 2/ 
25.2.1992 πρακτικό του, θέμα 12ο. 

5. Την αριθ. 125/1991 απόφαση του Δημοτικού Συμβουλίου Πάτμου, 
περί τροποποιήσεως του Ο.Ε.Υ. του Δήμου Πάτμου. · Λ 

6. Τις διατάξεις του άρθρου 164 του Π. Δ/τος 323/1989, αποφασί¬ 
ζουμε: 

Εγκρίνουμε την αριθ. 125/1991 απόφαση του Δημοτικού Συμβουλίου 
Πάτμου, με την οποία τροποποιείται ο Οργανισμός Εσωτερικής Υπηρεσίας 
του Δήμου Πάτμου, ως εξής: 

Άρθρο Ιο 

Το οργανωτικό σχήμα των υπηρεσιών του Δήμου Πάτμου χαρακτηρίζε¬ 
ται «Δ/νση», της οποίας θα προΐσταται του κλάδου ΔΕΙ Διοικητικού σύμ¬ 
φωνα με τις διατάξεις του άρθρου 9 του Ν. 1586/86. 

Άρθρο 2ο 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 
Οι θέσεις του προσωπικού του Δήμου διαρθρώνονται και διαβαθμίζονται 
ως εξής: 

Α. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
α) Κλάδος ΔΕΙ Διοικητικού 
Οκτώ (8) θέσεις με βαθμούς Γ-Α 
β) Κλάδος ΔΕ15 Εισπρακτόρων 
Μία (1) θέση με βαθμούς Γ-Α 

γ) Κλάδος ΥΕ1 Κλητήρων - θυρωρών - γενικών καθηκόντων 

Μία (1) θέση με βαθμούς Δ-Γ 

Β. ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ 

α) Κλάδος ΔΕ29 οδηγών αυτοκινήτων 

Δύο (2) θέσεις με βαθμούς Γ-Α 

β) Κλάδος ΔΕ30 Τεχνιτών γενικά 

Μία (1) θέση τεχνίτη υδραυλικού με βαθμούς Γ-Α 

γ) Κλάδος ΔΕ24 Ηλεκτρολόγων 

Μία (1) θέση ηλεκτρολόγου με βαθμούς Γ-Α 

δ) Κλάδος ΥΕ15 Εργατών γενικά 

Τρεις (3) θέσεις οδοκαθαριστών με βαθμούς Δ-Γ 

Μία (1) θέση υδρονομέα με βαθμούς Δ-Γ 

Γ. ΠΡΟΣΩΡΙΝΕΣ - ΠΡΟΣΩΠΟΠΑΓΕΙΣ ΘΕΣΕΙΣ ΜΟΝΙΜΟΥ ΠΡΟ¬ 
ΣΩΠΙΚΟΥ 

Καταργούμενες μετά την με οιονδήποτε τρόπο απομάκρυνση του υπαλ¬ 
λήλου. 

Μία (1) θέση κλάδου ΔΕ30 Τεχνίτη υδραυλικού με βαθμούς Γ-Α την 
οποία κατέχει ο Μιχελλής Βασίλειος του Θεολόγου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 26 Μαρτίου 1992 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 
-♦-- 

Αριθ. 8125 (15) 

Άδεια κυκλοφορίας απολυμαντικού χώρου ΒΕΙΧΗΕΟΚ 100. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΟΥ 
Έχοντας υπόψη: 

1) Τις διατάξεις: 

α) Του Ν. 1316/83 και 1965/91 και 

β) του άρθρου 3 της Υπ. Απόφασης 10164/889. 

2) Τη γνωμάτευση της Επιτρ. Εγκρίσεων αρ. Γ-73/10.12.1991, απο¬ 
φασίζουμε: 

Χορηγούμε άδεια κυκλοφορίας στο απολυμαντικό χώρου: ΒΕΓΟΗΓΟΒ 

100 . 

Δικαιούχου: ΜΟΝ5ΑΝΤΟ Οο ϋ8Α. 

Παρασκευαστή: ΜΟΝ8ΑΝΤΟ Οο ϋδΑ. 

Συσκευαστή: ΜΟΝ3ΑΝΤΟ Οο ΙΙδΑ. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υπευθύνου κυκλοφορίας: ΨΑΤΕΚΟΗΕΜ ΧΗΜΙΚΑ Ε.Π.Ε. 

Αυτό το προϊόν θα κυκλοφορεί σε: 

ΜΟΡΦΗ: Κόκκοι ΣΪΣΚΕΪΑΣΙΑ: 50 1ε 6 

ΣΥΝΘΕΣΗ: 

ΔΙΧΛΩΡΟΪΣΟΚΥΑΝΟΥΡΙΚΟ ΟΞΥ ' >96% 

ΧΛΩΡΙΟΥΧΟ ΝΑΤΡΙΟ < 1% 

ΥΓΡΑΣΙΑ <3% 

Ιδιότητες: Απολυμαντικές. 

Κωδ. Πρ.: ΑΠ-00063 

Πεδίο Εφαρμογής: Απολύμανση νερού πισίνων. 

Ιδιαίτερες προφυλάξεις: Το ΒΕΓΟΗΓΟΚ 100 όπως όλα τα χημικά, δεν 
πρέπει να λαμβάνεται από το στόμα. Σε περίπτωση επαφής με τα μάτια ξε¬ 
πλύνετε αμέσως με άφθονο νερό και ζητήστε ιατρική συμβουλή. Σε περί¬ 
πτωση επαφής με το δέρμα ξεπλύνετε αμέσως με άφθονο νερό. Κατά τους 
χειρισμούς συνιστάται η χρήση γαντιών και προστατευτικών μέσων για τα 
μάτια και το πρόσωπο. Τα ανοιγμένα δοχεία πρέπει να φυλάγονται από την 
υγρασία και το φως. 

Επισήμανση: Στην εσωτερική και εξωτερική συσκευασία του προϊόντος 
απαιτείται να αναφέρονται τα στοιχεία που προβλέπονται από το άρθρο 8 
της Υπ. Απόφασης 10164/89 και του ΦΥΛΛΟΥ ΟΔΗΓΙΩΝ ΧΡΗΣΗΣ 
(ΕΤΙΚΕΤΤΑ). 

ΦΥΛΛΟ ΟΔΗΓΙΩΝ ΧΡΗΣΗΣ 
ΒΕΓΟΗΓΟΚ-ΙΟΟ 

ΑΝΑΛΥΤΙΚΕΣ ΟΔΗΓΙΕΣ ΧΡΗΣΗΣ 
ΞΕΚΙΝΗΜΑ ΠΙΣΙΝΑΣ (Αρχική δόση) 

1. Διαλύστε την απαιτούμενη ποσότητα του ΒΕΙΧΗΓΟΚ-ΙΟΟ σε δοχείο 
το οποίο περιέχει νερό από την πισίνα. Η αναλογία χλωρίου - νερού πρέπει 
να είναι 1:10 (δηλ. 1 κιλό προϊόντος σε 10 κιλά νερό). 

2. Ελέγξατε το ρΗ του νερού της πισίνας, ούτως ώστε να είναι από 7,2 
έως 7,8. Αν όχι, ρυθμίστε αναλόγως. 

3. θέσατε σε λειτουργία την αντλία ανακυκλοφορίας και διαμοιράστε το 
διάλυμα του χλωρίου γύρω-γύρω σ’ όλη την επιφάνεια της πισίνας. 

4. Μετρήστε την περίσσεια του ελεύθερου χλωρίου. Όταν φτάσει στα 2 
ρριη η πισίνα μπορεί να χρησιμοποιηθεί 

ΚΑΤΕΡΓΑΣΙΑ ΓΙΑ ΤΗ ΣΥΝΤΗΡΗΣΗ (Δόση συντήρησης) 
Εφαρμόστε τα ακόλουθα δύο (2) ώρες πριν από την έναρξη λειτουργίας 
της πισίνας 

1.2.3. όπως ανωτέρω. 

4. Μετρήστε το ελεύθερο χλώριο, πρέπει να είναι τουλάχιστον 2 ρριη. 
Σημ.: Επιτυχής θεωρείται η χλωρίωση, όταν στο τέλος της, το μετρού- 
μενο ελεύθερο χλώριο είναι τουλάχιστον 2 ρρηι και στο τέλος της 
λειτουργίας της πισίνας είναι 0,5 ρριη. 

Η άδεια κυκλοφορίας ισχύει μέχρι 31.12.1997. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 17 Μαρτίου 1992 
Ο Πρόεδρος 

■ Α. ΚΟΤΤΣΕΛΙΝΗΣ 

-♦- 

Αριθ. 8126 (16) 

Άδεια κυκλοφορίας απολυμαντικού χώρου ΒΕΙΧΗΓΟΚ 90. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΟΥ 
Έχοντας υπόψη: ( 

1) Τις διατάξεις: 

α) Του Ν. 1316/83 και 1965/91 και 


β) του άρθρου 3 της Υπ. Απόφασης 10164/889. 

2) Τη γνωμάτευση της Επιτρ. Εγκρίσεων αρ. Γ-72/10.12.1991, απο¬ 
φασίζουμε: 

Χορηγούμε άδεια κυκλοφορίας στο απολυμαντικό χώρου: ΒΕΙΧΗΓΟΚ 
90. 

Δικαιούχου: ΜΟΝ3ΑΝΤΟ 0ο ϋδΑ. 

Παρασκευαστή: ΜΟΝ5ΑΝΤΟ 0ο 113Α. 

Συσκευαστή: ΜΟΝ5ΑΝΤΟ €ο 115Α. 

Υπευθύνου κυκλοφορίας: ΨΑΤΕΚ0ΗΕΜ ΧΗΜΙΚΑ Ε.Π.Ε. 

Αυτό το προϊόν θα κυκλοφορεί σε: 

ΜΟΡΦΗ: Σκόνη ΣΥΣΚΕΥΑΣΙΑ: 50 1ι 6 

ΣΥΝΘΕΣΗ: 

ΤΡΙΧΛΩΡΟΪΣΟΚΥΑΝΟΥΡΙΚΟ ΟΞΥ >98% 

ΧΛΩΡΙΟΥΧΟ ΝΑΤΡΙΟ/ΧΛΩΡΙΟΥΧΟ ΚΑΛΙΟ < 1% 

ΥΓΡΑΣΙΑ <1% 

Ιδιότητες: Απολυμαντικές. 

Κωδ. Πρ.: ΑΠ-00064 

Πεδίο Εφαρμογής: Απολύμανση νερού πισίνων. 

Ιδιαίτερες προφυλάξεις: Το ΒΕΓΟΗΓΟΚ 100 όπως όλα τα χημικά, δεν 
πρέπει να λαμβάνεται από το στόμα. Σε περίπτωση επαφής με τα μάτια ξε¬ 
πλύνετε αμέσως με άφθονο νερό και ζητήστε ιατρική συμβουλή. Σε περί¬ 
πτωση επαφής με το δέρμα ξεπλύνετε αμέσως με άφθονο νερό. Κατά τους 
χειρισμούς συνιστάται η χρήση γαντιών και προστατευτικών μέσων για τα 
μάτια και το πρόσωπο. Τα ανοιγμένα δοχεία πρέπει να φυλάγονται από την 
υγρασία και το φως. 

Επισήμανση: Στην εσωτερική και εξωτερική συσκευασία του προϊόντος 
απαιτείται να αναφέρονται τα στοιχεία που προβλέπονται από το άρθρο 8 
της Υπ. Απόφασης 10164/89 και του ΦΥΛΛΟΥ ΟΔΗΓΙΩΝ ΧΡΗΣΗΣ 
(ΕΤΙΚΕΤΤΑ). 

ΦΥΛΛΟ ΟΔΗΓΙΩΝ ΧΡΗΣΗΣ 
ΒΕΓΟΗΓΟΚ-90 

ΑΝΑΛΥΤΙΚΕΣ ΟΔΗΓΙΕΣ ΧΡΗΣΗΣ 
ΞΕΚΙΝΗΜΑ ΠΙΣΙΝΑΣ (Αρχική δόση) 

1. Διαλύστε την απαιτούμενη ποσότητα του ΒΕΓ0ΗΓΟΚ-90 σε δοχείο 
το οποίο περιέχει νερό από την πισίνα. Η αναλογία χλωρίου - νερού πρέπει 
να είναι 1:10 (δηλ. 1 κιλό προϊόντος σε 10 κιλά νερό). 

2. Ελέγξατε το ρΗ του νερού της πισίνας, ούτως ώστε να είναι από 7,2 
έως 7,8. Αν όχι, ρυθμίστε αναλόγως. 

3. θέσατε σε λειτουργία την αντλία ανακυκλοφορίας και διαμοιράστε το 
διάλυμα του χλωρίου γύρω-γύρω σ’ όλη την επιφάνεια της πισίνας. 

4. Μετρήστε την περίσσεια του ελεύθερου χλωρίου. Όταν φτάσει στα 2 
ρριη η πισίνα μπορεί να χρησιμοποιηθεί 

ΚΑΤΕΡΓΑΣΙΑ ΓΙΑ ΤΗ ΣΥΝΤΗΡΗΣΗ (Δόση συντήρησης) 

Εφαρμόστε τα ακόλουθα το βράδυ, μετά τη λήξη της λειτουργίας της πι¬ 
σίνας και επαναχρησιμοποιήσατε το πρωί. 

1.2.3. όπως ανωτέρω. 

4. Μετρήστε το ελεύθερο χλώριο, πρέπει να είναι τουλάχιστον 2 ρριη. 

Σημ.: Επιτυχής θεωρείται η χλωρίωση, όταν στο τέλος της, το μετρού- 
μενο ελεύθερο χλώριο είναι τουλάχιστον 2 ρρπι και στο τέλος της 
λειτουργίας της πισίνας είναι 0,5 ρρπι. 

Η άδεια κυκλοφορίας ισχύει μέχρι 31.12.1997. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 17 Μαρτίου 1992 

Ο Πρόεδρος 
Α. ΚΟΤΤΣΕΛΙΝΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




